《次韵逢使君寺丞见赠》
宋代·喻良能

冰花零乱飞庭户，夜色晶莹似三五。
诗仙晓赠白雪篇，便觉清风追吉甫。
区区五斗不知疲，故园应有北山移。
冻冷不暇搜佳句，千里归心到乡树。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。